
Narvas Aleksander Puškini tn 27d asuva garaažiboksi 

tasuta kasutusse andmine Narva Linnavalitsuse Rahandusametile
1. ASJAOLUD JA MENETLUSE KÄIK

Narva Linna Arenduse ja Ökonoomika Ametile laekus (registrikood 75008427) Narva Linnavalitsuse Rahandusametilt avaldus, milles palutakse anda Narva Linnavalitsuse Rahandusametile määramata ajaks tasuta kasutusse Narvas, Aleksander Puškini tn 27d asuv garaažiboks Rahandusameti sõiduki Peugeot 508 (registreerimismärk 286 BFS) parkimiseks.
Narva Linnavalitsuse Rahandusameti avaldust arutati 05.06.2013. a toimunud Narva Linnavalitsuse linnavarakomisjoni koosolekul (protokoll nr 6) ning seal otsustati:
1. Anda Narva Linnavalitsuse Rahandusametile määramata ajaks tasuta kasutusse Aleksander Puškini tn 27d asuv garaažiboks Rahandusameti sõiduki Peugeot 508 (registreerimismärk 286 BFS) parkimiseks.

2. Narva Linna Arenduse ja Ökonoomika Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. 

Vastavalt Korra punktides 7.2 ja 7.2.1 sätestatule võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega.
Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linna Arenduse ja Ökonoomika Amet, kes on Aleksander Puškini tn 27d hoone bilansiline valdaja.

2. ÕIGUSLIKUD ALUSED 
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktide 7.2 ja 7.2.1 alusel võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega.

3. OTSUS

3.1. Anda Narva Linnavalitsuse Rahandusametile määramata ajaks tasuta kasutusse Aleksander Puškini tn 27d asuv garaažiboks Rahandusameti sõiduki Peugeot 508 (registreerimismärk 286 BFS) parkimiseks.
3.2. Narva Linna Arenduse ja Ökonoomika Ametil sõlmida Narva Linnavalitsuse Narva Linnavalitsuse Rahandusametiga punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Narva Linna Arenduse ja Ökonoomika Ametil teha korraldus teatavaks Narva Linnavalitsuse Rahandusametile.
4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

